آوروپا گزیسینه چیخان ت‌رت اوشاق کانالینین سئویله‌ن جیزگی فیلملرین‌دن رافادان طایفا اکیبینین تاتر گؤستریسی، اتریشین باشکندی وینده بؤیوک ماراقلا قارشیلاندی.
یورددیشی تورکلر و قوهوم توپلولوقلار باشقانلیغینین (یتب) و ت‌رت‌نین اورتا دۆزنله‌دیگی گؤستری، ووندر درنگینین کنفرانس سالونون‌دا ۴ آیری سئانس اولاراق حیاتا گئچیریلدی.
وینده مینلرجه تورک اوشاغی، رافادان طایفانین سئویله‌ن قهرمانلاری آخین، خیری، مرت، کامیل، سئویم‌ و هاله‌نی هیجانلا ایزله‌دی.
گؤسترینی ایزله‌یه‌ن اوشاقلارا ت‌رت اوشاق درگیسی، قاراگؤز-حاجیوات قولچاغی و رافادان طایفا قهر‌مانلارینین شکیللرینین چاپ اولدوغو پارچا چانتالار ایچین‌ده مختلیف هدیه‌لر وئریلدی.
اؤته یاندان، یورددیشی تورکلر و قوهوم توپلولوقلار باشقانلیغی یورددیشی وطنداشلار دایره‌سی آلمانیا، اتریش و سوئیس مودورو مصطفی آرسلان، رافادان طایفا اکیبینین آوروپا گزی‌سی چرچیوه‌سین‌ده تخمیناً ۸۰ مین اوشاقلا گؤروشدویونو قید ائتدی.
مصطفی آرسلان، رافادان طایفانین بیر جیزگی فیلم گؤستریسی اولماقلا یاناشی تورکجه‌نین و میللی دیرلرین اؤیرنیلمه‌سی باخیمین‌دان اؤنم‌لی رول اوینادیغینی قید ائد‌رک،
"اوشاقلاریمیز بو جیزگی فیلمین بوتون ماهنیلارینی ازبر بیلیرلر. اؤزللیکله آوروپادا یاشایان وطنداشلاریمیزین اوشاقلاری اوچون دیل و اؤلکه ایله باغلارینی قوروماسی نقطه‌سین‌ده اؤنملی عامل اولدوغونو مشاهده ائتدیک" دئدی.
وینده گئچیریله‌ن گؤستریلرله ائتکینلیگین، آوروپا گزی‌سینین سونا چاتدیغینی دیله گتیر‌ن مصطفی آرسلان، باش‌دا اوشاقلار اولماقلا سیویل توپلوم قورولوشلاری و بیر چوخ درنگین گؤستریلرین تکرارلانماسینی طلب‌ ائتدیگینی سؤزلرینه علاوه ائتدی.
